CELEX: 32014R0849
Language: lt
Date: 2014-08-04 00:00:00
Title: 2014 m. rugpjūčio 4 d. Komisijos įgyvendinimo reglamentas (ES) Nr. 849/2014 dėl leidimo naudoti  Pediococcus acidilactici NCIMB 30005, Lactobacillus paracasei NCIMB 30151 ir  Lactobacillus plantarum DSMZ 16627preparatus kaip visų rūšių gyvūnų pašarų priedus  Tekstas svarbus EEE

5.8.2014   
            
            
               LT
            
            
               Europos Sąjungos oficialusis leidinys
            
            
               L 232/16
            
         KOMISIJOS ĮGYVENDINIMO REGLAMENTAS (ES) Nr. 849/2014
   2014 m. rugpjūčio 4 d.
   dėl leidimo naudoti Pediococcus acidilactici NCIMB 30005, Lactobacillus paracasei NCIMB 30151 ir Lactobacillus plantarum DSMZ 16627preparatus kaip visų rūšių gyvūnų pašarų priedus
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Reglamento (EB) Nr. 1831/2003 10 straipsnio 7 dalyje kartu su 10 straipsnio 1–4 dalimis nustatytos specialios nuostatos dėl produktų, kurie Sąjungoje naudojami kaip siloso priedai, įvertinimo;
            
         
               (2)
            
            
               pagal Reglamento (EB) Nr. 1831/2003 10 straipsnio 1 dalies b punktą Pediococcus acidilactici NCIMB 30005, Lactobacillus paracasei NCIMB 30151 ir Lactobacillus plantarum DSMZ 16627preparatai buvo įtraukti į Pašarų priedų registrą kaip esami produktai, priklausantys siloso priedų funkcinei grupei ir skirti visų rūšių gyvūnams;
            
         
               (3)
            
            
               pagal Reglamento (EB) Nr. 1831/2003 10 straipsnio 2 dalį kartu su 7 straipsniu buvo pateikti prašymai išduoti leidimą naudoti šiuos preparatus kaip visų rūšių gyvūnams skirtus pašarų priedus ir juos priskirti prie kategorijos „technologiniai priedai“ ir funkcinės grupės „siloso priedai“. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2014 m. kovo 6 d. priimtose nuomonėse (2) padarė išvadą, kad siūlomomis naudojimo sąlygomis minėti preparatai nedaro nepageidaujamo poveikio gyvūnų sveikatai, žmonių sveikatai ar aplinkai.Tarnyba taip pat padarė išvadą, kad Pediococcus acidilactici NCIMB 30005, Lactobacillus paracasei NCIMB 30151 ir Lactobacillus plantarum DSMZ 16627 preparatai gali pagerinti siloso gamybą padidindami pieno rūgšties koncentraciją ir sumažindami sausosios medžiagos kiekį. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               
                  Pediococcus acidilactici NCIMB 30005, Lactobacillus paracasei NCIMB 30151 ir Lactobacillus plantarum DSMZ 16627 preparatų vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi turėtų būti išduotas leidimas naudoti minėtus preparatus taip, kaip nurodyta šio reglamento priede;
            
         
               (6)
            
            
               nėra būtinybės dėl saugos neatidėliotinai keisti leidimo sąlygas, todėl tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytus preparatus, priklausančius priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų pašarų priedus minėtame priede nustatytomis sąlygomis.
   2 straipsnis
   Pereinamojo laikotarpio priemonės
   Priede nurodytus preparatus ir pašarus, kurių sudėtyje yra šių preparatų ir kurie buvo pagaminti ir paženklinti prieš 2015 m. vasario 25 d. laikantis taisyklių, taikytų iki 2014 m. rugpjūčio 25 d., galima toliau pateikti rinkai ir naudoti, kol pasibaigs turimos atsargos.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EFSA Journal 2014; 12(3):3613; EFSA Journal 2014; 12(3):3611; EFSA Journal 2014; 12(3):3612.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg šviežios medžiagos
               
            
                  
                     Technologinių priedų kategorija. Funkcinė grupė: siloso priedai.
                  
               
            
                  1k21013
               
               
                  —
               
               
                  
                     Pediococcus acidilactici
                  
                  NCIMB 30005
               
               
                  
                     Priedo sudėtis
                  
                  
                     Pediococcus acidilactici NCIMB 30005 preparatas, kurio sudėtyje yra ne mažiau kaip 1 × 107 KSV/g priedo.
                  
                     Veikliosios medžiagos apibūdinimas
                  
                  Gyvybingos Pediococcus acidilactici NCIMB 30005 ląstelės.
                  
                     Analizės metodas
                      (1)
                  
                  Pašarų priedo skaičiavimas: paskleidimo ant plokštelės metodas naudojant MRS agarą (EN 15786).
                  Identifikavimas: impulsinė lauko gelių elektroforezė (PFGE).
               
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo sąlygas.
                           
                        
                              2.
                           
                           
                              Rekomenduojamas mažiausias priedo kiekis, kai priedas naudojamas be kitų į silosą dedamų mikroorganizmų: 5 × 107 KSV/kg šviežios medžiagos.
                           
                        
                              3.
                           
                           
                              Sauga: tvarkant produktą rekomenduojama naudoti kvėpavimo takų ir akių apsaugos priemones ir mūvėti pirštines.
                           
                        
               
                  2024 m. rugpjūčio 25 d.
               
            
                  1k20748
               
               
                  —
               
               
                  
                     Lactobacillus paracasei
                  
                  NCIMB 30151
               
               
                  
                     Priedo sudėtis
                  
                  
                     Lactobacillus paracasei NCIMB 30151 preparatas, kurio sudėtyje yra ne mažiau kaip: 1 × 107 KSV/g priedo.
                  
                     Veikliosios medžiagos apibūdinimas
                  
                  Gyvybingos Lactobacillus paracasei NCIMB 30151 ląstelės.
                  
                     Analizės metodas
                      (1)
                  
                  Pašarų priedo skaičiavimas: paskleidimo ant plokštelės metodas naudojant MRS agarą (EN 15787).
                  Identifikavimas: impulsinė lauko gelių elektroforezė (PFGE).
               
               
                  Visų rūšių gyvūnai
               
               
                   
               
               
                   
               
               
                   
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo sąlygas.
                           
                        
                              2.
                           
                           
                              Rekomenduojamas mažiausias priedo kiekis, kai priedas naudojamas be kitų į silosą dedamų mikroorganizmų: 5 × 107 KSV/kg šviežios medžiagos.
                           
                        
                              3.
                           
                           
                              Sauga: tvarkant produktą rekomenduojama naudoti kvėpavimo takų ir akių apsaugos priemones ir mūvėti pirštines.
                           
                        
               
                   
               
            
                  1k20749
               
               
                  —
               
               
                  
                     Lactobacillus plantarum
                  
                  NCIMB 16627
               
               
                  
                     Priedo sudėtis
                  
                  
                     Lactobacillus plantarum DSM 16627 preparatas, kuriame yra ne mažiau kaip 1 × 107 KSV/g priedo.
                  
                     Veikliosios medžiagos apibūdinimas
                  
                  Gyvybingos Lactobacillus plantarum NCIMB 16627 ląstelės
                  
                     Analizės metodas
                      (1)
                  
                  Pašarų priedo skaičiavimas: paskleidimo ant plokštelės metodas naudojant MRS agarą (EN 15787).
                  Identifikavimas: impulsinė lauko gelių elektroforezė (PFGE).
               
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo sąlygas.
                           
                        
                              2.
                           
                           
                              Rekomenduojamas mažiausias priedo kiekis, kai priedas naudojamas be kitų į silosą dedamų mikroorganizmų: 5 × 107 KSV/kg šviežios medžiagos.
                           
                        
                              3.
                           
                           
                              Sauga: tvarkant produktą rekomenduojama naudoti kvėpavimo takų ir akių apsaugos priemones ir mūvėti pirštines.
                           
                        
               
                  2024 m. rugpjūčio 25 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje: www.irmm.jrc.be/eurl-feed-additives.